section_heading: Ishod borbe
paragraph_text: Tijekom borba s osmanskim snagama, Marina je izgubila većinu svog stanovništva. Borbe su trajale tjedan dana. Poginulo je više od 300 branitelja (muškaraca i žena), uključujući i zapovjednika Jakova Jerkovića te njegove sinove. Svi Drvenčani koji su priskočili u pomoć poginuli su na bojnom polju. Više od 300 osoba (starci, žene i djeca) zarobljeno je i odvedeno u ropstvo u Bosnu. Zarobljeni se više nikad nisu vratili u svoj kraj. Preživjelih je bilo manje od 400. Dio se sklonio u obližnji Trogir, a ostali su se spasili bijegom u okolicu. Dio stanovnika poginuo je pri bijegu. Koludrice sv. Petra iz uvale Poljica kod Marine bježale su pred Turcima put Trogira. Uvidjele su da ne će moći umaknuti Turcima, a da im ne bi pale žive u ruke, skočile su s velikog kamena u more i utopile se.